سیکان سرنگ

سیکان سرنگ (青函トンネル, سیکن توننیرو جاں 青函隧道, سیکن جئدو ) 53.85 کلومیٹر لمبی ریل سرنگ ہے جو جاپان دے ہونشو اتے ہوکائیدو جزیرےآں نوں آپس وچّ جوڑھدی ہے۔ کل لمبائی وچوں 23.3 کلومیٹر سمندر دے ہیٹھوں ہو کے جاندا ہے۔ ایہہ دنیا دی سبھ توں وڈی سمندری سرنگ ہے، حالانکہ چینل سرنگ دا زیادہ حصہ سمندر دے ہیٹھاں ہے۔ ایہہ سرنگ سگارو خلیج دے ہیٹھوں ہو کے جاندی ہے جو جاپان دے ہونشو جزیرے دے اوموری پریفکچر نوں ہوکائیڈو جزیرے دے نال جوڑھدی ہے۔ حالانکہ ایہہ دنیا دی سبھ توں لمبی سڑک اتے ریل سرنگ ہے، پر تیز اتے سستا-ہوائی سفر دے کارن ہن اسدی ورتو پہلاں توں گھٹّ ہندی ہے۔ دنیا دی سبھ توں لمبی سرنگ ہون دا اسدا ریکارڈ گوتھارڈ سرنگ لے لئے گئی جدوں ایہہ 2018 وچّ بن کے تیار ہو جاوے گی۔ گوتھارڈ سرنگ وی اک ریل سرنگ ہے اتے جو کہ سبھ توں ڈونگھی ریل سرنگ ہوویگی۔
 اتہاس 

دوجی وڈی لڑائی وچّ اپنویشاں دے گواچن کارن اتے واپس پرط رہے جاپانیاں نوں وساؤن لئی جاپان دے ہونشو اتے ہوکائیڈو جزیرےآں نوں آپس وچّ مربوط رستے نال جوڑن اتے وچار تائشو ویلہ (1912 - 1925) توں کیتا جا رہا سی، پر سرویکھن دا کم 1946 وچّ شروع ہویا۔ 1954 وچّ پنج کشتیاں سن جس وچّ توآ مارو کشتی وی سی، جو کہ سگارو خلیج نوں پار کردے ویلے ڈبّ گئی جس وچّ 1,430 لوک مارے گئے۔ اگلے سال جاپان قومی ریل ولوں سرنگ پٹن دا کم تیزی نال شروع کیتا گیا۔ دوناں جزیرےآں دے وچّ ودھ رہے آواجائی دے کارن وی ایہناں نوں ستھائی رستہ توں جوڑھنا ضروری سی۔ تیزی نال ودھدی معیشت دے کارن جا را نی (JNR) ولوں چلائی جاندی سیکن فیری توں سفر کرن والے لوکاں دی گنتی 40,40,000 فی سال پہنچ گئی اتے بحری مالبرداری وچّ 1.7 گنا دا وادھا ہو کے 62,40,000 ٹن فی سال پہنچ گیا۔ 1971 وچّ آواجائی ماہراں نے ایہہ اندازہ لگایا کہ مسافراں اتے بحری مالبرداری وچّ انا وادھا ہو جاویگا تاں کمپنی ولوں چلدیاں کشتیاں توں اسدی پورتی نہیں ہو پاویگی اتے جغرافیائی حلاتاں دے چلدے ایہناں دی اہلیت اک حد توں زیادہ نہیں ودھائی جا سکدی۔ ستمبر 1971 وچّ سرنگ اتے کم شروع کرن دا فیصلہ لیا گیا۔ شنکانسین ریلاں دیاں پٹریاں دی ایکسٹینشن لئی وی شنکانسین اہل انبھاگ نوں چنیا گیا۔

اوکھے جغرافیائی حالات وچّ کم چلدا رہا اتے اساری دے دوران 34 کامے مارے گئے ۔ 

27 جنوری 1983 نوں جاپان دے پردھان منتری ولوں بٹن دبا کے اک دھماکا کیتا گیا اتے جسدے نال پہلی سرنگ دا کم پورا ہویا۔ اس پرکار رسمی طور تے جاپانی آواجائی منتری توکؤ یاماشتا دوارا 10 مارچ 1985 نوں مکھ سرنگ وچّ کھدائی کیتی گئی۔ سکیم دی سفلتا اتے تد سوالیہ نشان  لگّ گیا جدوں ایہہ محسوس کیتا گیا کہ 1971 وچّ ہوئے پرانے اندازے ادھ قیمت اندازے سن۔ 1985 تکّ آواجائی ودھن دی جگہ 'تے آواجائی وچّ کمی ہی ہو رہی سی۔ 1978 وچّ آواجائی سبھ توں زیادہ سی اتے اسدے بعد اس وچّ گراوٹ ویکھی گئی جسدا کارن 1973 دے پہلے تیل سنکٹ دے بعد جاپان دی معیشت وچّ مندی اک پرمکھ کارن سی۔ ہور کارناں وچّ ہوائی آواجائی اتے لمبی دوری دے سمندری آواجائی وچّ بہتری پرمکھ سن۔

 حوالے 

باہرلے جوڑ

 The Seikan Tunnel, Aomori Prefecture Government, version of 3 May 2006 at the Internet Archive
گٹھ:جاپانی سرنگاں
گٹھ:ایشیائی سرنگاں
گٹھ:سمندری سرنگاں
گٹھ:جاپان